Zakon o reformi američkog zdravstva propušten u senatsku debatu
Neki umjereni demokrati signalizirali su snažno protivljenje nekim segmentima zakona uključujući vladin fond zdravstvene skrbi kao konk
Američki Senat jučer je glasovao tome hoće li važni zakon o reformi zdravstvene skrbi biti propušten u debatu pred punim Senatom. Demokrati su uspjeli sakupiti 60 glasova, od 100, koliko im je i bilo potrebno za pobjedu u ovom proceduralnom glasovanju. Podjsetimo da je u Zastupničkom domu prošao s 220 naprema 215 glasova protiv. Republikanci kritiziraju zakon na dvije tisuće stranica kao vladino preuzimanje sustava zdravstvene skrbi. U tjednoj radio poruci republikanski senator Mike Crapo kazao je da demokratski plan nije “istinska reforma zdravstvenog sustava”, te da će dovesti do rasta premija zdravstvenog osiguranja te cijena zdravstvenih usluga. Prema izvješću Kongresnog ureda za budžet zakon će koštati 849 milijardi dolara, tijekom sljedećih deset godina, no u tom će razdoblju umanjiti američki državni deficit za 130 milijardi dolara. Demokrat iz Ohioa, Sherrod Brown, kazao je da će novi zakon povećati konkurenciju na tržištu kompanija koje se bave uslugama zdravstvenog osiguranja. Brown je dodao da zakon daje Amerikancima vladinu alternativu privatnim osiguravateljima. Neki umjereni demokrati signalizirali su snažno protivljenje nekim segmentima zakona uključujući vladin fond zdravstvene skrbi kao konkurenciju privatnim kompanijama. Senatska verzija zakona dopušta saveznim državama da ne prihvate državni fond zdravstvenog osiguranja.